
En tiu ĉi poemkolekto vi ne 
trovos verkaĵojn, kiuj nepre 
sekvas kronologian ordon. La 
aŭtoro metis iun poemon post 
aliaj tute hazarde. La kialo 
estas ke ĉio nur ĉirkaŭas, 
trafendas, eniĝas la amon por 
finfine fandiĝi kun ĝi. Nur 
la inspiro ordonis al li 
verki kaj esprimi sentspuron, 
kies fenestron, nun, li 
apenaŭ apertis ... 


Disdividi kun vi la saman 
onon, kiu eble torturas kaj... 
feliĉigas ankaŭ vin ĉiutage 


i 



Dure dure eliras vorto 
pendiĝas son’ ĉe tremema lip’ 
el kor’ vibranta je am-agordo 
ŝvito parolas dum koncip’ 
Vorto — tamen tute magia 
pri emo, pri amo, pri inklin’ 
kiu espimas al I’ alia 
ke ŝia estu mi sen lim’ 

Kia heroeco ĉe tenera batalo 
kia salto al idilia land’ 
kie ŝi ŝnuros min per stalo 
kie min havos okulrand’ 
kaj centfoje tordiĝas lango 
dum ironie ŝi ridetas min 
suĉante tortursukon el la sango 
el mia jam bolanta pro tim’ 



PRETER LA TOMBOJ 


Kaj preterkuras bus’ 
forgesante... 

Tie, aliflanke de I’ valo 

iesuloj ĉiame nutras florojn 

per siaj revoj mil en karnofalo 

en sterkon ili modlas plorojn sub foliflirto kaj 

florment’ 

Tombar’ blanka, angul’ lacerta 
sed amon ili ja tiam provis 
per ek-ioma kis’ , per okul’ certa 
feliĉo, tristo enkoren ŝovis 
ĉu rezigni ? Nu, maltrafis tent’ ! 

Kaj gaje trakuras bus’ 
ignorante, 

ke, belo, povo, fid’ aŭ ĝojo 
vane tralikas kiel rosa larmo 
iliajn spurojn per nerekta vojo 
balais ni — ĵaluza karno — 
kies ostaron ankaŭ korodos temp’. 

He, momenton ! 
ĉu ne veluras viakore 
pro susur’ oarista ? 


04.12.2002 






DUONVORTE 


eterne kuŝos en mi sekretoj 
pri amo, pri murd’ aŭ pri krim’. 
Sanktaj. Kaj ilin per mil epitetoj 
silent’ ornamos ĝis la fin’. 

atentu ĉar nur al vi tio dirindas 
— fidinduloj — kies eco dissemi grajnojn 
fikcie similas al tiu de Judas’ 
pri kio komplezem’ poluras ŝajnon. 

nur al vi direblas ti’ 
eston on-ete apertu mi. 


19 . 05.2002 






INFANET’ 


Dormu, dormu, mia anĝelet’ 
jen vizaĝo pacradia 
en sonĝo profunda 
kie paradizas ĉio. 

Senzorgo regu vian mondon 
vi, bubo libera ĉe mond’ krada 
Sonĝu, ja ŝonĝu infaneto mia 
pri la plej steluma nuno 
pri morgaŭ’ de stulta ul’ 
pri ludo, kaj pri kiso dolĉa 
pri panja kuko dum feri’ 
feston kreu en paca revej’ 
kvietigu batalon ĉirkaŭ vi. 
Dormu sonĝe vian tutan vivon 
estu for de ĉi real’ mizera 


por mia infanet 
mia Protektat’ 


06.06.2002 






Ml FORLASAS 


ĉi lokon tiun mi forlasas 
post ses jaroj da ir’ aŭ reen 
ŝvito, polvo, fiŝo, anas’ 
kiujn mi eltenos pro obeem’ 
ornamadis la kamparan vivon. 
Estu benita la forirtago 
laste vidatas ĉaro kaj bov’ 
finos bildo pri haŭta plago 
dum nuda banado kaj ekmovo 
far bubar’ kondamnita jam. 

Adiaŭ varma ĉielo, blua suno 
“ Gis iam “ fekunda grund’ 
al ĉiuj la ridetmielo 
ankaŭ hipokritaĵo en abund’ 
ĉiun taksas mi laŭ valoro. 

Sed porĉiame mi memorigos 
amikecon de iu modestulo : 
sub polvo I’ enŝovita oro 


17 . 08.2002 






ATENDO 


Atendo 

kial atendo entas ? 
vivo devintus glisi kontinue, 
horizontigi sian vojon 
same kiel akvo kiu riveras, 
kiu plaŭdas ĉe rokmamoj. 
Atendo obstaklas vertikalas 
lineeco malglatas 
ŝveliras tempo nehaltigebla 
trafluante vian staron. 
Atendo 
kial atendi 

ĉu pro io manka en paseo 
ĉu por kapto al futur’ ? 
Malamika atendo 
el kiu fontas timo, 
angoro kaj minaco 
ĉar dubon signifas atendo 
laŭsence ankaŭ nescion 
esper’ aŭ fid’ ne viŝos tion 
la kred’ ja malplie. 


.../... 






Atendo insidas insistas 
trude ĝi nepras 
dume, vi batalas 
rivalo de vi mem. 

Kiel punkto inkandeska 
foruziĝas la konscienc’. 
Atendo apertas 
sed neniam ŝlosas...’ 



ANTAŬ VIZAĜOJ 


Vizaĝojn postas vizaĝo 
jen gajeco de 1’infanaĝo 
bubo sukcesis ekzamenon, 
kio transas al la mieno. 

Jen knabino,kiu ege tristas 
anstataŭ promes’, ve ! la forlas’ 
far tiu knabo la plej amata 
ŝi solas ... ja graveda. 

Kio okazis al tiu ĉi viro ? 
fajrmienas li pro admiro 
antaŭ belaj juveloj ĉe vitrino 
kiujn deziras lia virino. 

Ho, avinjo, tien vi testudas 
ignorante pri kio mi aludas 
kaj fajfante pri vivdoloro 
« Venos mort’ ne antaŭ horo ! “ 
Jen ina okulo, kiu larmas 
infanojn, ŝuldojn; ĉio en amas’ 
prizorgenda pro divorco 
eskapis heroo sen iu vorto. 

Sin sekvas vizaĝoj kiel muta filmo 
ĉiun mi provas kribri 
trabori sekreton kaj trasondi 
eble por kunsenti ilian doloron 
sed, ho ve ! 
ĉion mi ne rajtas scii. 


29 . 07.2002 






Nl ĜOJU 


Ni ĝoju pri julia venko 
post ses monatoj da fid’ en lukto 
da timo, angoro pro kiu la frukto 
rikoltiĝas sen ia ajn pento. 

Ni ĝojas pro la matura reago 
de I’ saĝa popolo kia Malagaso 
ĉiama Neanto de I’ hat - ama raso 
spitis inciton far triba drako. 

Ni ĝoju lecioni al nia idaro 
defendi, ĵaluzi pri LA elekto 
primokoj anstataŭ respekto ... malgrave ! 
liberecon egalas nenia varo. 

Sed ne ignoru nian heroon : 
rezervistoj por kiuj la omaĝo, 
por vunditoj kune kun ostaĝo 
ili inicu novan eraon. 


09 . 07.2002 







DEK JAROJ POSTE 


Dek jaroj poste 
kie vi nestas 
kio vi iĝas 

amikoj de I’ junaĝo ? 

Preskaŭ ĉiuj geedziĝis 
kaj bubojn naskis 
varon negocas 
iu alia ĉe firmao 
tiu estas estrulo 
kamparano, masaĝist’ 
dum ŝi penadas kudri. 

Tempo fulm-atomas 

disiginte nin 

faskodirekten 

kiel tion ordonis sorto 

laŭ fuŝo de I’ ambici’. 

lu sukcesis lukti 

dum kotvive dronas mult’. 

Stiranto aŭ kuracisto, 
id-orfulo, kvininfana, 
malhonesta aŭ piulo, 
ĉiujn mi vindos enkore 
ĉiujn mi sanktoleos 
herooj de mia pasinteco 
rolantoj en fiera legend’. 



27 . 08.2002 






N U B O J 


Vesperas la somero 
nur la pluvminaco 
grize frisketas 
kaj okulojn ekkaptis nuboj. 

Kia stranga pastaĵo enĉiele, 
modlita kvazaŭ frenezume ! 

Aŭ dratformas aŭ, kiel spongo 
post bruliĝo, ŝvelas nuboj. 

Nubo speguloza ĉe kontur’: 
jen nazo mestiza 
jen jesukrista menton’ 
jen faŭko iom monstra. 

Dume, neniu knedis la plej supran 
blankon, (Por kiu mi vizie enviis) 
oron ĉe pinto, plumbon ĉe angul’ 
bunta — tamen netretebla — reliefo 
pura fascino kontraŭ hipokrita metaleco 
diste ĝuinda neĝo de I’ sudanoj. 

Nub’ unu etaĝas aliajn 
de la nigra peza kumulus’ 
al gracila leĝera cirus’ 
kies faskradio malfruas 
sur la flanko de mia vizaĝo. 



06 . 01.2002 






KIU “ Nl“ ? 


Delifen ni kutimis kalkuli de dekstre 
sed oni lernigis al ni I’ inverson 
Ni kutimis frazumi pasivforme 
malo postulas « subjekt’ verb’ komplement’ “ 

Plej aĝulon ni kutimis respekti 
anstataŭe regas monhavul’ 

Ni kutimis interkonsenti pri ĉiuj aferoj 
sed mortigas nin senlima pov’ 

Ni kutimis kutimi sed instruiĝis poste 
ĉion malordigi. 

Ni malkutimas. 

Kaj ni perdas la kutimon, kio perdigas nin, 
kiuj ja perdiĝos : 

nek ankro, nek gvido, nek referenc’, nek esenc’ 
nek modelo, nek identec’, nek neko, nek nenio 
Tial ni neniom sentas 
Tial ni kapablas malstari kaj malmoviĝi 
Tial ni okulvitras fronte la mondon 
Tial ni koruptiĝas cede al mon’ poste pov’ poste honor’ 
Tial ni ne plu estas ni 
Tial la nepluo ... nur siluete ... lue ... ete ... 
se tiel nin indus nomi. 


23 . 12.2001 







MALJUSTE KONTRASTA 


Serenas firmamento 
kun ties majesta senfinec’ 
Montpinton banas ombro 
de I’ vespero mildema 
Kvazaŭ ĉio primokus nin 
baraktuloj pro febro 
kiuj muĝas senvoĉe. 

Jen denove la vento friska 
Ĉu por mildigi nian inferon 
aŭ alporti plian vermon ? 
Serenu, sereniĝu firmamento 
indiferentu antaŭ niaj zorgoj : 

dekstre bebo pulme spirfajfas 
delife iu alia forne varmas 
apude febluleto spitas morton 
dum iun kvaran dolor’ mutigas 

Nokto malhelas 
Vento ululas senlule 
Ka niaj buboj davidas 
fronte goliaton. 

Serene serenas firmament’ 



je la 09a pm en la hospitalo de Tsaratanana 

01 . 10.2001 






NE VEU 


Mia lando 

Kvindek jarojn vi sencele vadis 
tra la koto kun la sama elan’ 
dum viaj infanoj foje sin persvadis 
ke ni trafis vojon al Kanaan 
Sed ironias la sorto. 

Filo post filo rege fitrompas, 
fisuĉas vian riĉaĵon per sia tuta forto 
fianĉiĝas kun perfidema ras’. 
Malriĉo, friponaĵo, ada ŝtelo 
vipas tieulojn indajn je kompat’ 

Al nepotismo adicias koktelo 
de filistroj kiuj sintenas kiel rat’. 


Ne veu lando mia. 

Jen energie moviĝas junular’ 
kleras nia ruz’, ja fortas la fid’ 
Spitas ni por ŝanĝ’ en januar’ 
ne nur de I’ jar’ sed ankaŭ de gvid’. 


02.12.2001 







LA URBO DE MIL 


Morne fleksas la reĝina urbo 
sub rigora puŝo de 1’vintra vent’, 
kiu grizajn suden alpelas nubojn. 
Vizaĝon sagetas mil pikeroj 
sed palac’ olda plej suferadas. 

Gin envolvas ja nebul’ peza 
nur supre svagas stampkontur’ 
kaj senkompata frido unuigas nin. 

Via spit-fiero dorlotas min, 
dumtreme vin admiranta. 

Fumecas etos’ konkeri ĉi monton 
ventblekon, eĉ minacan, rumore frontas 
fidelaj subanoj de 1’ebenaĵo. 

Baldaŭ vin malkatenos hel’ 
per forviŝo al invad-spuro. 


10 . 09.2001 







A R T O 


Arto krei 
poeme poezii 

al vorto — eĉ unu — provizi 

forton 

spiron 

valoron, dignon 
rolon, devon, doloron 

kaj vivon malfikcian por 
la mondon konkeri 
per liberigo el la mem’ ... 


06 . 11.2001 







I 


Doloro insidas konkere 
mil piketoj, alfluas pussuko 
konstantas 

persistas treme febliĝ’ 
Ĝemi.Terporo. Ronrona muto 
de I’ torent-streĉo. Sangprema, 
kaj jen aspiro al bonfarto. 

Jen turmentito, kiu rimorsas 
la kvietan tagon. Sen zorgo 
sin amneziinte pri lafragila karno. 


Okazo pensiga dum kiu, 
la morto preterhaŭte kisas vin 
kvazaŭ kato ung-kaŝema. 
L’esenco tenere tralikas el medol’ 
pli intimas anĝel’ nigra 
plej senvuala la pramister’. 
Antaŭe, neglekti baniĝi 
en feliĉrojo 

profiti el la luksa vivdonac’. 

Ni eliras vivlimon 
kie morto randos kaj nin frandos 
malvole la vertiĝo antaŭ 1’abismo 
de malkutimo ( aŭ timo ? ) 
falgliti al la nepriskribeblo. 


Malsano. 

Natura fenomeno, 
kiun spitas homoj 
pro fiero — angora ! — 
eternumiĝi. 



Povrulo 

tialas via verda lern’ 
iun serĉi kun kiu leterumi 
spite al afrank-obliĝ’ 

Esper’ helpon tepidulan 
ĝis takso prialmoza 
ĉar nululi ĉegene 
Nigra povrul’ 
tial strebi gramatikumi 
kredante je famili’ ideala 
sed mizeras ankaŭ via rev’ 
fidi naivan kortuŝon 
el manoplena sanktular’ 
Povra afrikul’ 
tial persiste kursi 
kaj inventi movadkialon 
ja misas lingvo sen tia forto, 
kian vi ĉerpas el memo via 
tial, tiele trovi motivon, 
kiun adopti viamezure 
ĉies fronti antaŭjuĝon 
enigi lingvon familien 
klopodo iga por monperilo : 
plant bred eksport vend 
subitos iam 1’elreviĝ’ ! 



Ulas veo 

malvenk’ nefina 

malgraŭ nia elitular - svarmo 

Nigrul’ povra 
vin kredas neniu. 

Krom ĉi spegulo 
mia. 


17 . 02.2001 



Montaro ĉenbaras horizonton 
Tiel l’anim’ sufokas sin 
Nub’ ŝvebas ĉe l’blua mar’ 

Joviale primoketas vin. 

Alizeo blovas ŝiadirekten 
Sed ĉu eĥos lamento via? 

Tion kredi ŝajnas rev’ 
Sud-orienten, sud-orienten. 
Traboru tiun gigantan vualon 
Je promes’ ankaŭ ŝi ŝuferas 
Amspuron parfumis vort’ 

Kaj per ties brovoj larmumaj 
Silentis ŝia susura konfes’. 
Kvazaŭ bildo vivus pense : 
Sidanta paro antaŭ rizkamp’, 
Impete revenas I’ JES’ facila. 

Ĉu finfine ŝi rezignaciis, 

Kiu ja perdis el tiu batalo 
Ĉu lernint’ ĉu ul’ sperta? 

Eble tiu ĉi saĝa, kia li sin kredis. 
Tamen, ne gravas I Ne tiom ... 

Ŝi ja scias la tutan veron, 

Kiun elbuŝis ŝia venkint’ 

Peimele mensogas la nuna sorto. 
Vi pli amas ŝin ol tio direblas 
Eĉ dista korpe, proksima la kor’ 
Pacienc’ fid’ esper’ plor’ 
fajron vivan enblovas 
Ĝis atendad’ unujarcenta. 



DONĴUANUM’ 


Kion vi revadas sur branĉ’ nepenta 

Tio estas la sama. Dezir’ kateni koron anĝelan 

Ebriigi korpon aspir’ fidelan 

Forlogi ineton al am’ eterna 

-memore je tiu senkulpa kis’ -- 

Vi kredas kiĉa l’Alia kiu stumblas 
Eĉ vin ĉenumas edzin’ mutema 
Ĉu konsider’ ĉiopermesa 
Instigas vin servile flirti? 

Sed delife eskapas ombro: 
ne-enretebla juvelin’ 

El mano tremema ŝi forglitis 
Fajf-rankoras antaŭ via razi’ 

Ŝin animas ja liberec’ 

sur fojn’ 

kiel 

fajr’ dancanta 


Kaj svene laciĝas kor-ludisto 
Ŝrikume trepidas vundkompan’ 
Riposti nepras ... Ve ! distas fol’ 
Plej mincas ŝanco pri resaniĝ’ 


./ 









Senjor’ ! Forgesu sapuman bulmiraĝon 
Koŝmare latuna stikos idol’ 

(Insolente ? ) blufas la ver-veron 
Blasfemiva incitemul’ 


Ringocirklas temp-eroj 
Kor’ postkore ĝemdoloras 
dum fieras defipugno 
Ignorante ke I’ batal’ — 
silent’ 
similas al 
soleca venk’ 


Repago magra 

por ĉifita kor’ 


. 00.1998 

Plendo riproĉas al ŝi nun, 

Kiu rompis amon sen pun’ 

Ŝi vivon ludi ja provis 
Ne koron regas kompromis’. 

Jam rimors’ trudiĝas sinen 
Ŝin envolvas kruda rimen’ 

Ĉe solec’ eĥas severa skold’ 
Tralikas larm’, falis herold’. 

Kial inventi tian inferon 
dum ambaŭ suĉravis someron 
Ne fierulas mi sed, he, veanto 
suferanta je lamenta ĉanto. 

Sed obstine naivas cel’ 
al renaskiĝo de I’ jama miel’ 
Interne min dampas vive 
lirlad’ de amo kaj lascive. 



Kio okazas al mi ... 
turmente mi imagas ŝin 
ŝiajn pensojn 
gestojn 

pri ŝia senkiala mutiĝ’ 
provas mi deŝiri vualon 
dubo naskiĝis 
timo pri am-rompiĝ’ 
ĵaluzo pri iu rival’ 

Kio okazas al mi ... 
kvazaŭ ne satigita 
tamen am-alŝut’ 
ade pruvita per inemo 
Ne trankvilas mi 
ŝi eskas ombron 
neenreteblan 
gliteman 

preter I’ olda karn’ 
ŝancelas mia fid’ 
je neniu alkroĉiĝi 
ĉu valorus lukti... 

Ŝi ja jamas for 
mejlojn dista 




Memoras mi pri I’ tago tosta 
ĉar jam ligitas al ĝi mia viv’ 

Horo je ĝojo pro naskiĝ’ 
kaj de I’ korpo kaj de I’ am’ 

Ja ne sufiĉas tiom da vortoj 
Kiel esprimiĝi I’ interna sent’ ? 

Nu, Belafino sufiĉe scias 
ke ne ŝanĝitas la tiama promes’ 
Mature sintenas kuniĝo nia 
Unu I’ alian ame fidelas 
surlipen stampas mi I’ simbolon : 
«Feliĉan “ por vi « datrevenon ! “ 


23 . 01.1999 




ŜLOSIĜI 


Lasu ŝin silenti 
Eble sufiĉe suferis koro ŝia 
pro miaj vortoj vanaj 
vortoj — kiel promes’ miela. 
Lasu mutiĝi ties lipar’ 
tiam promesinta pri fidelec’ 
jam suĉinta el frukto milda 
ho ve ! aliulo ĵus forŝtelis. 
Lasu pripensi ŝia nuna am’ 
pri I’ paseo ja turmentiga 
pri mensog’ malica ĉu perfid’, 
kiun mi estus farinta al ŝi. 

Kaj kial ne pri tiu vundpunon, 
kiu donace brulas en mia kor’ 


ŜTONE 






Pro amo ni disiĝis 
Abrupte viŝiĝas el via koro 
La varma ink’ de I’ infanec’ 

Kaj senpove ĉeestas nrn malvenkon 
ĉar de vi fontas potenc’ 

Al vi permesate ‘stas enŝovi 

la ŝlosilon de I’ kor’ bojlanta 

funden al panja puto 

Infan’ forlasita de pleja amikin’ 

estas mi nun 

tiel sola ludante polvon. 

Pro am’ ni disiĝas viadire 
tamen stranga disiganto, 
kiu ne spitadis malfacilon 
kiel perlo falsa ĉe lumbril’. 

Se nur pro tio ĝuste persistus nm .. 


12 . 05.1999 

Mi ŝuldas dankon, kara 
pro tiu vort’, oh, malavara, 
el fundo de via hermeta kor’ 
spruĉis ĝoj’ tiel same dolor’ , 
al mi vi igas nesekreta 
aman kialon kiu estas ne eta 
mi daŭre esploris la veron 
nun, ekardigas vi esperon 
de I’ kor’ soleca 

Dankon kara ! 

Ĵurpromesis mi protekti 
koron kiom donacas vi 
pli ol tio : mi ade strebos 
konkeri la amon kiel Kolos’. 
Spite je mia febla korp’ 
batali fronte al la sort’, 
kiu ĉiam malfavoras nin 
— dankon koran, kara ! — 
feliĉulo nestos sur via sin’ ! 

Tamen, ni ambaŭigu la forton 
ja reciproku bezonan senton 
tiel venkos am’ kune sincera, 
kies potenco fariĝos fera. 



dediĉe al tiu porĉiame perdota amikineto... 


Strange dorlotemas mia nuna sent’ 
Ĝuas mi la spactorturon 
Distancon plenigas ebriiga silent’ 
Sur kota vojo mi bridas spuron. 


Gojigas min penso pri ŝia amo 
Naive tempon allasis mi rabi min 
Vento lulas ĉe patrina mamo 
Sed kruele doloras sen amikin’. 

Ŝi estas tie, kien aliras birdo 
Tie ĉi almoze krucumitas korp’ 
Ene luktas amo kontraŭ flirto 
Senindulge sintenas ŝi antaŭ orf. 


22 . 05.1997 

MIJAM ŜANĜIĜIS 


El nova fonto mi ĉerpis novan senton 
Same kiel tiun de ĵusnaskita homo 
Antaŭe, mi taksis la mondon tia, 

Tiel malvasta kiel egoismo mia 
Sed nun — ankoraŭ ĉi matene — 
Konscias mi pri I’ ŝanĝiĝo 
Ne tiu de la mondo sed de mi mem 
Mi jam ŝanĝiĝis en mia interno ! 
Denove ekbrilos en mi la fido 
La certeco kaj memstar’ 

Eble des pli humana ol homa ĝis nun. 
Ĉu daŭros ties efiko, ĉu ne efemeros 
ludo je kiu mi kutime submetiĝis ? 


Den Haag 


26.06.1996 






Se nur I’ paseo fantomus en koro 
suspiranta, tra vitro de larm’ 
videblas I’ interno turmentita, 
mi ravintus esti en revo envulta. 

Se nur la dolĉa mieno, kies 
kisoj mielgustis ĉe I’ buŝ’ soifanta, 
komplezemus je porĉiama alĉenum’ 

kun la sort’-sed 

alia estas la real’ 
brilas la luno kun radi’ malvarma 
1’azuro de krepusk’ flagrigas la eĥon 
de 1’iamo kiu ŝmiras la muron. 

Ĉu ne povas ponti eĉ unu sekundon 
pluvgutoj al tempo forfuĝema ? 

La penso, tamen, rifuzas la ludon 
en kiu spegula memo algluiĝas kun korp’. 


16 . 03.1996 




Kiam la promeso aliiĝis en mensogon 
Kaj de I’ eĥo perfida nutriĝis la kor’ 
rezignema, tiam forvaporas I’ vualo nigra, 
kiu ĉikane fitrompadis novicon. 

Kiel demonino Adamon allogis, 
tiel mi spertis imagon miraĝan 
kvazaŭ tenita enkaĝe baraktis mia pens’. 
Sed rid’ primoka estas ĉe la sojl’ 
revenigas min alfronti la realon. 

Kia realo tamen ? Enbuŝe amara kiam 
ekreenas I’ iam’ en ludon suĉeman. 

La nuno pli vakuas simile al abismo sveniga 
de kie neniu sanktul’ venos min helpi 
Plie : serenon postĥaosan venenas solec’. 


11 . 05.1996 

Nebuliĝas I’ ideoj en kap’ 

Svarme turnantas nevidebla ero 
kaj la dancmovo animas la cerbon 
Dum en doloron sinkas malagord’ 
kiel ordoni bridi ĉevalon 
disiren kurantan pro abrupta fol’ ? 
Sed I’ areno suferas kaŭze de tio 
1’ujeta areno de I’ kranio. 

O ! Veas la povra turmentito, 
kiun submetas 1’interna besto 
trairante reen sur glitglat’ 

La tiesanto en si mem fremdiĝas 
Li svene okulumas kvazaŭ antaŭ klif. 


30 . 03.1996 




Ŝajnas longa la vojo del kor’ 

Ĉe monto serpentas riveret’ de I’ am’ 
mano ĉenita estas mano por ĉiam 
ne eblas ŝtopi furoron de vapor’ 

Kaj del pasinteco I’ iama kiso elmergas 
tenere turniĝis la valso de bapto 
tiam, kiam ni similis en kapto 
Pri bolanta sento mi nokte verkadas. 
Hieraŭ, en blua firmamento 
Radie brilantis luno perfekta 
Interne ploris eĉ se ĝoje aspektas 
la mieno kies sorto estas lamento. 


12 . 09.1995 



dediĉe al Ikuko el Japanio 


VANA 

Vana estas tiu amikeco de hieraŭ 
Nun mia koro ege ekŝiras 
La rememor’ pri ludo kaj rid’ 

Eĥas strange en mia povra kap’ 

Vana estas tiu amikeco natura 
Kiun naskis kunvivad’ efemera 
Tiam la luno ĉe I’ rivero 
Duone brilis kun muzik’ 

Kaj la vento alportis esperon ... 

Vana estis tiu kruda amikeco 

Kiam manon mian tuŝis ŝi 

Ĉar la sorto disrompis ligon 

Kies inicinto estas jam for 

Tamen, mi ŝatas tiun kruelan amikecon 

Gi plivarmigas mian koron. 


Prago je la 6a 20mn am 

27 . 07.1996 







VOJO APUD LAGET’ 


Mi ĉiutage trairas 

Vojon ĉarman flanke de laget’ 

Tie staras birdoj en amas’ 
Blankar’ kvazaŭ neĝoret’ 

Mia vivo alĉenas vojon tiun 
Tri rakontoj superkuŝas ĝin. 

Sekvinte la vojon frumatene 
Kolegiano estis mi, kun vagantin’ 
Senzorgema, eĉ inklina al ne’ 
Okulploranta se for I’ amatin’ 
Troviĝis mi en reala sonĝo 
Nekredeblas ja tia enplonĝo. 

Kaj kiam fariĝis mi soldato, 

Tiam lageton mi preteriris 
Forgesinte la spiron de aromato 
Okuloj blindaj, kor’ ŝtoniĝis 
Ĉiam okupita pri la devo mita 
Ne eblas eskapi el mond’ fermita. 


.../... 






Sed nuntempe, jam plenaĝul’ 

Mi matene aliras la vojon 
Tute malvarma kiel spegul’ 
Memorante paseon iun fojon 
Funebranima pro nostalgi’ 

Larmas I’ okuloj, for I’ energi’. 

Ho, mia vojo kara 

Vi spuras viveron 

Postsignas ĉe polvo deŝir’ amara. 

Ho, kara laget’ 

Ĉu aŭdiĝas mia suspir’ ? 

Batas samritme sango kaj silent’. 



SEN(A)MUZE 


Mi fidis je iu Muzo efemera 
Eĉ folitremeto inspiris min 
Tiel same tenero aŭ plor’ karcera 
Sed nun, jam venas la fin’. 

Mi kredis je dieca knabino 
Por kiu eĉ sanktul’ sin dronas 
Perfidaj okuloj tranĉas sen timo 
Koron ebrian, kiu ame ŝin kronas. 

Ĉu daŭros la sufer’ ? 

-- Ne ! Findecidas viktim’ - 
Kaj li kiel mi mem suĉas la sukon 
el grundo sterila : turmento de senamul’, 

Plu sekiĝas la font’. Inspiro ŝvebas 
elrete saltanta kaj ĉikanoj sinsekvas. 

Kiu fakte knedus am-paston ? Mi trovos tamen 
flakon, kiu glisigos min surpapere. 


28 . 02.1997 







dediĉe al mia franjo OLGA 


Franjo 

Solecas mia viv’ 

Vakuas 

Kvazaŭ min jukus nostalgio 
Paseo fatamorganas ĉe horizont’ 
Via ridet’, tia lasta spuro 
Sin trudas dolĉamare 
Tra diafanan vivkradon... 

Kaj denove... 

Vakuas 

Tiom pezas la silent’ 

Dorlotaĵojn reeĥas vent’, 
kiujn ŝatus mi envolvi 
Ĉirkaŭ Nuno ĉikane triumfa 
Sed vanas mia pen’ 

Franjo 

Korŝiron kompensis vi 
Vundon flegas spir’ sidera 
Vi stikas esperon el polver’. 


26 . 02.1997 

Kisu susure la kolon 
Forgesu doloran mienon 
Amo jam ekflamis 
en koro feliĉoplena. 


Enspiru aeron balsaman, 
kiu igas svena infanon 
Etan virgulinon blankan 
Ne tuŝu tian neĝan revon. 



dediĉe al S.L. 


Ĉu vi ignoras angoron en mia kor’ ? 

Pro okuloj kaj voĉo inda ĝi skuiĝas 
Kvazaŭ torenttremo, ja torent’ plus dolor’. 


Ĉu kulpus vortoj se ili flankensencas 
Trairante labirinton kie mensogas ŝajn’ ? 
Kaj I’ oreloj ŝtopitaj, vi tortureme potencas. 


Ĉu vi mokforgesas ke mi amas vin, 

Ke viaj piedsignoj gluindiĝas sur paperon 
Kiel memoraĵon pri tiu susura intim’ ? 


10 . 03.1997 

DISDE Ml 


Jam ŝanĝiĝis mia viv’ 

Tiel same ankaŭ la via 
Vi — silentema pro amrompiĝ’ — 
Mi — sentimentale — nostalgiis 
L’ alian ja fremdas I’ unu 
Kaj ambaŭ timos malplenon. 


Kompenscele mi babilsimiis 
dum aŭskulti etiketis vi 
Mi lascive ekstrabis, 

Miarekten, ve ! okul’ morna. 

De nun plifajnas sent’ necerta. 


13 . 07.1999 







Ho, amo 

Tiom kantas pri vi poet’ 

Tiom da kisoj esper’ plor’ 
Sinsekvas en ŝvelanta kor’ 

Jes, ŝin amas mi. Magia vorto 
Entenanta mian ne tutan animon. 
Ho, amo 

Ĉu doloron sndas plu sekreti ? 

Al kiu konfesus mi inferon, 
kiu jam kondamnas min soleci ? 
Ho, amo 

Venos la tempo al liber’ 

Triumfas sklav’, kiun viktimis sort’ 
Tiam, denove kuniĝos ambaŭ 
Aspirantoj al etern - umo. 


22 . 05.1997 

N E N Y 


Karulinon, mi tiun elektis 
Cele al komuna vivojaĝ’ 

Koro mia en ŝian plektiĝas 
Nia am’ similas al feliĉa naĝ’. 


Hejme printempi pro inda idar’ 
Neny... Neny mia 
Ĉiam nur vi aŭ ... Neni’. 


. .2001 







Fragmente al amatin’... 

...kvankam for de vi, de via tenera ĉeesto, pasas 
eĉ ne unu sekundo dum kiu mi ne pensas 
pri vi, vian plej belan konturon mi bildigas. 
De nokt’ ĝis matenrando, nur pri vi sonĝas 
mia senpeka intim’. Mi amas. Mi amas 
vin. Vin adori, admiri, diinigi sed, ŝajne, 
tion vi ne sentas. Indiferente vi rigardas 
min kvazaŭ al nekonato vi alparolus. Vi 
ludas mian amon; artisme vi ete po et’ 
dozas la torturon. Certe, amas vi, sed por 
reliefigi la amon, vi montras forton. Vi 
potencas antaŭ l’amanto febla. Eĉ mi 
plezure gustumas el tiu ampokalo, tiom 
arde kiom amaras ties venen’. Mi 
rezignacias, eble ĉar mi scias la de vi 
latentan amon. Kaj mi konscias ankaŭ pri 
tio, ke kvankam akirita de mi, vian amon 
mi devas kaj re-konkeri ĉiusekunde kaj 
flegi por ke ĝi estu pli fajna, pli fajra, pli 
vera. Ke ĝi estu mia. Ke ĝi estadu Mi. 



.../... 





Ho, mia neforgesinda, ambaŭ fandiĝas 
inspirite de I’ blu’ en ĉiel’. Venos la tempo 
kiam laciĝo regos vian koron, enuo 
triumfos ĉiujn argumentojn, tamen kredu 
ke mi restos la sama, iom naiva, poetema 
. . . tia, kia vi ĉiam konis min. Ankaŭ amon 
mian. . . 


de via servuto, 


10 . 06.2000 

DEKSES JAROJN... 


Kiel roj-naskiĝo el la montflanko 
mi fluis subiren al verdaĵo 
tiel, vi ĉe subo akceptis min 
post deksjara pacienc’. 

Vi - eta lageto de 1’ebenaĵ ’ - 

Grundon ambaŭfand’ trakuras 
Por fekundi feliĉon 
Dekses jaroj efemeras 
Ensorbitaj en eternvakuon. 

Gis kiam ? 

Ja ĝis la limo de I’ pasio, 

Pro torento iesa 
Elverŝos miakoren 
Kor(od)oza larmo. 


02 . 10.2003 







Vane mi ĉerpas el puto 
de 1’inspir’ 
enas sterilo 
Muta 1’amsusur’ 

Neniu bru’ el sangocirklo, 
kiu vejnas en mi 
Nul eĥ 1 el kor’ dezerta 
el vento malespera 
blue pezas tiu benita ĉiel’ 
Mi enuas. Mi laciĝas 
miri 

pri mia neniec’ 

Mi timas skleroziĝi 
ĉar ne flakas eĉ funde 


06 . 10.2003 

LERNU REZIGNI 


Jam pasis temp’ ĉion regi 
ĉion mastri kiel solhavant’ 
ankaŭ aliul’ rajtas flegi 

ŝian amon - kun konkerĉant’ ! 

Tamen, persistas spura amo 
pro, eble, mispaŝo novica 
sed liakoren tralikas de mamo 
viv-aromo, iom ome laŭvica. 

Lernu pardoni, lernu je pacienc’, 
rezigni simile al pacribelo. 

Jam promesiĝis rekompenc’: 
ne gumindas vi de ŝia fabelo. 


02 . 02.2004 







seka, dezerta, sterila 
silenta, muta, funebra 
surda, ŝtopita 
febla inerta 

sensuka 

nigra svaga 

cirkla, nenioma, vana 

jen poezi’ nemalhavebla 
nur kalm-altruda 
al animo 

lulita per nula konscio 
mola fronte kosman ebriecon 
prefere morti 

en 1’eterneco de nenifar’ ! 
en tiu misfloro de malbono 


16 . 02.2004 

dediĉe al Narovana kely 


etulo preĝu 

via voĉo sinceras antaŭ Di’ 
ankaŭ Ekscias Li vian tonon, 
kies similon ne rivalas anĝel’ ! 

etulo preĝu 

apenaŭveka konsci’ pri mond’ infera 
Kiel kantbalbuto recititas pet’ 

“ Benu, benu vojaĝon paĉjan ! “ 

etulo preĝu 

antaŭ ol sonĝi ĉe panja sin’ 
eĉ fore sentas mi vian vibron 
pro via pledo, Di’ Favoros min. 
preĝu, preĝu, o etulo mia... 


17 . 02.2004 



dediĉe al Mrs 


Mildas via voĉo 
tiel same ankaŭ la gest’ 
kaj 1’okuloj ĉinetas dormeme 
kvazaŭ tuta vivo via estus nur revi. 

Mildas via koro 

- ho kiom bonŝanca ties havant’ ! - 
tiu kispalpas la vizaĝon 
reliefon magian fingroj karesas 

Tion senĉese bildigos mi 
ektuŝi vian konturon 
leki la mincan skulpton de via lipar’ 
Promesite ! Tion prisonĝos mi 
ĉi-nokte mem 

Ne veku min ĝis mia satiĝo ! 


. 01.2005 

Provas mi mortigi la muzon 
Por ke ĝi formortu kun mia am’ 
Ĉiam vidas mi ĉie ian akuzon 
Pri ĝu’ pekofara en flam’. 
Provas mi forviŝi spuron 
Forblovante eĉ amaran cindron 
Bildo primoka regas futuron 
Mi daŭre vizias amektindron. 
Provas mi sed vane provi 
Tranaĝi alfluon de amroj’ 
Koro ne scias KIAL trovi 
Silentmotivon antaŭ sia boj’. 


21 . 01.2005 

NAIVA PUPO 


Vi estu mia kara pupo 
amata, dorlotata, ornamita per bela vest’ 
en mia nest’ 
kaj sen gest’ 
vi gapu al mi. 

Am’ elkora inundos vin 
nostalgie ludas mi pro belaj tagoj 
pri verda fago 
el kiu mia sago 
akra, vin trafis ĝustaloke. 

Pupo ne ĝemu nek ribelu 
nur ĝuu la fingron lipĉitantan 
kvankam bolantan 
eĉ mallantan 

koron vi havas, premita de mi. 

Mi rajtas ami iun alian 
sed min bonvolu ne tuj forlasi 
ĉar via pasi’, 
ĉar mia mani’ 
estas revi. 

Vi estu mia kara pupo 
amata, dorlotata, lulata kiel solinfan’ 
ĝis nur kiam 
vin delasos man’.. 

Pli allogas ja moda felis’. 



03 . 03.2005 






Kiel maro superkape 
ĉielo gastigas lunon 
sed jam perdis mi la lumon 

Kaj rapidiĝis la am’ eskape 
del laŭ ŝi karcersimila 
fajfante pri mia reteno humila 

Okulojn luno fascinas 
el ili blinde fluas perl’ 
klaras nokte funebra tern’ 

Lunbrilo lancinas 
ĉe nub-ondo tutebria 
mi mortis foje du- aŭ tri-a 



KRIST - MASKO 


Oni kantas ke Kristo naskiĝas 
Sed ĉu Li ne mortos sub la premo 
De tiuj varoj komercendaj 
Ĉu Li ne bruliĝos sub tiuj fajroj 
Mil, kiuj brilas surbranĉe 
Oni kantas ke Kristo naskiĝas 
Kun la ĝojo de 1’infanoj en la mondo 
Kun la fervoro de ĉiuj preĝantoj 
Flanke de I’ rutinema negoc’ 

Aŭ de tiuj kredantoj daŭre hezitemaj 

Oni kantas ke Kristo naskiĝas 

Ankaŭ en tiuj malriĉaj landoj 

Ankaŭ sub la varmaj steloj de nia hela nokt’ 

Ankaŭ sine de 1’sovaĝa kri ‘ 

De tiuj, kun kiuj mi disdividas suferon 
Sed mi ja kantas ke Li naskiĝas 
Por vi, por mi, por 1’aliaj 
Kiuj ne kredas je tia fantazi’ 


29 . 12.2006 







AL TIUJ, KIUJ MORGAŬ MALVIVOS 


De la frua mateno ĝis la vespero 
Mi perlaboras monon kun espero 
Ke iom mildiĝos la hejma infero 
Ke valoras mia ĉitaga sinofero 
Spiti febron el fajrema kancero 
Silente ene de mia utero 

Daŭre ploros 1’etulo soifa 

Ĉar la mamoj sekiĝas kiel dezerto 

Infanoj lamentos pro ventra verm’ 

Kiu intestan tordos malplenon 
Junuloj revoltmutos je malsat’ 

Paĉjo kaj mi vid-evite penon digestos 

Ne mortos ni ĉi tiun nokton 

Kie malhelon ni edzigas al sufer’ 

Sed je krepusk’ okazos nova batalo 
El kiu eliros ni — venkitoj senglavaj 
Kontraŭ malamikon, kiu regas nian sferon 

Kaj daŭras mi obstini labori 
Malgraŭ pikdolora sang-elfluo 
Miaj infanoj krios laŭte ĝisagonie 
Junaj ventroj kreviĝos pro malpieno 
Restos ni ja malvivaj ĉi tiun tagon 
Kaj eble mortos morgaŭ samhore 



17 . 12.2006 






KIEL SIZIFO 


Denove la ŝonĝo en mia koro 

Kvazaŭ kondamno 

Al am’ efemera, absurda, mortiga 

Kvazaŭ kondamno 

Al soleco pliposta 

Kiel en I’ antaŭaj travivaĵoj 

Viaj manoj karesadis miajn 
Dum mia nazo snufis vian kolon 
Kvazaŭ kondamno 
Al gesto mielgusta, fajrema, lasciva 
Tiel ni ambaŭ laŭis sovaĝan riton 
Sine de 1’naturo komplezema 

Vin mi amas 

Ĉu ne estas vana diro, 

Kiun vi jam sciis 
Kiun mi jam eluzadis 
Kvazaŭ kondamniga sentenc 1 
Cele al mia vivtorturo ? 

Sed malgrave ! 

Mi fermos miajn okulojn 
Mia koro estas aperta 
Profitante el la nuna ĝu-lulo 
Kvazaŭ kondamno 
Sizifigi mian fivivon 



22 . 04.2007 






Vi rifuzas erupti kiel I’ unuan fojon 
Povra koro laca je amoj 
Tamen sinceras ŝia deklaro 
El buŝo infaneca 
Kredindas ja ŝia akcept’ 

Kiam konfesitis la sekreto 

Ĉu daŭre doloras la lasta pun’ 

Aŭ ŝtoniĝas la mol’ en vi ? 
Kompatinda koro 
Mia povra koro 



Nepre elirendas e! tiu rivero de amo 
Kiu senhalte subeniras laŭ vojo de sort ‘ 
Kiu kuntiras min al sia ravino 
Ĝis kiam mi finfalos tien 
Kaj oblafoje ina mano forprenas min 
Revivigantan el malesper’ 

Dum sekundoj jarcentaj ravis mi 
De ŝia tuta esto mi suĉnutris 
Sata, feliĉa la povra kor’ 

Sed iam la rojo rekuntiris min ravinen 

Realo kaj sonĝo torturas min 
Realo kaj sonĝo miksiĝas 
Senpove mi vadas kontraŭflue 
Vane mi alkroĉiĝas al via branĉeto 
Ho bela judasino de mia revo I 


22 . 04.2007 

Ekribelu, ho sklavo de koro 
Ene tro premas vin arda ond’ 
Vin frandas interna voro 
Far vermo de l’ina mond’ 

Ekribele eruptu mio 
Vin ĉenas amo nelica 
Kiel al ĉasulo la simio 
Eskapu el tiu naso novica 

Bruligu ribele la nodŝnuron 
Per kiu vin strangolas am’ 
Kuraĝe transsaltu muron, 

Kiu vin katenas en sia flam’ 


28 . 04.2007 

Omaĝe al mia amiko Hans Bakker... 


Mesaĝon pri hom-frateco vi transdonis 
al samideanoj de mia kontinento 
kaj la de vi nefinita labor’ nin ordonis 
finplenumi taskon kun hom-ama sento. 

Kaj giganta estas via faro 
ho, Sizifo de la verda mond’ 
vi kredis sen ia ajn fanfaro 
ke movi monton kun mara ond’ 
eblas 

ja skuiĝis nia kara Afriko... 

Bakker ja ade bakis brikojn 
verdajn por homara domo 
en kiu vi kaj mi kunvivados 
uzante komunan lingvon 
sed pli ol tio : 
por pli da justeco 
niaj koroj kunbatos. 

Do, homa adiaŭ’ porvi, kara amiko ! 



23 . 01.2015 

Post la romano HEROO DE L’ĈIUTAGAĴO . kiu proponas al la 
legantoj vivrakonton de iu ŝtatoficisto en Malagasio, DUON-ete 
estas la dua libro originale verkita en Esperanto de FIDILALAO F. 
HENRIEL. Plimulto de la sesdeko da poemoj en tiu libro traktas la 
temon de amo. Amo, kiu sentigas al la poeto jen efemeran feliĉon 
jen doloron sekretan, do amo en ties simpleco kaj homeco. 



FIDILALAO F. HENRIEL studis en la pedagogia trejnejo Ecole 
Normale Superieure (ENS) Ampefiloha, sekcio de la Universitato 
de Antananarivo. Post tio, li profesiis kiel instruisto de la franca 
lingvo por liceanoj. Tamen pro familiaj problemoj, li forlasis la 
ŝtatoficistecon kaj starigis sian propran Esperanto-gazeton 
Panoramo de La Granda Insulo . komercas kun esperantistoj en 
Ĉinio kaj profesie instruas Esperanton al malagasaj gejunuloj 
kadre de la internacia projekto Esperanto Plus. 

Henriel kunlaboris kun la revuo Monato dum pluraj jaroj, li 
kunverkis ankaŭ gvidlibron en la malagasa lingvo por helpi 
neesperantistojn akiri utilajn informojn pri Esperanto. Krome, li 
verkis Esperanto-lernolibron por Malagasoj kaj estas preparanta 
la vortaron Esperanto-malagasy. 













